Document ID: 32009D0519

KOMMISSIONENS BESLUTNING
af 2. juli 2009
om ændring af beslutning 2007/679/EF om fastsættelse af de nettobeløb, der fremkommer ved anvendelsen af frivillig graduering i Det Forenede Kongerige for kalenderårene 2007-2012
(meddelt under nummer K(2009) 5027)
(Kun den engelske udgave er autentisk)
(2009/519/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 378/2007 af 27. marts 2007 om regler for frivillig graduering af direkte betalinger som fastsat i forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EF) nr. 1290/2005 (1), særlig artikel 4, stk. 1, og
ud fra følgende betragtninger:
(1)
Kommissionens beslutning 2007/679/EF (2) fastsætter de nettobeløb, der fremkommer ved anvendelsen af frivillig graduering i Det Forenede Kongerige for kalenderårene 2007-2012, på grundlag af årlige satser for frivillig graduering for hver region for hvert år.
(2)
Ifølge artikel 1, stk. 5, i forordning (EF) nr. 378/2007 skal de satser, der er fastsat i artikel 7 i Rådets forordning (EF) nr. 73/2009 (3), nedsat med 5 procentpoint, fratrækkes den sats for frivillig graduering, som medlemsstaterne anvender. Derfor bør de nettobeløb, der fremkommer ved anvendelsen af frivillig graduering, nedsættes.
(3)
Beslutning 2007/679/EF bør ændres i overensstemmelse hermed -
VEDTAGET FØLGENDE BESLUTNING:
Artikel 1
Bilaget til beslutning 2007/679/EF affattes som angivet i bilaget til nærværende beslutning.
Artikel 2
Denne beslutning anvendes fra regnskabsåret 2010.
Artikel 3
Denne beslutning er rettet til Det Forenede Kongerige Storbritannien og Nordirland.
Udfærdiget i Bruxelles, den 2. juli 2009.

Labels: 18
19
5
6